પ્રાપ્ત વિગતો અનુસાર ગોધરા શહેરમાં રહેતા અને ગેરેજનો ધંધો કરતા સિદ્દીકભાઈ ભગતના પુત્ર સમીર તેમના મિત્રો સાથે બસ સ્ટેન્ડ વિસ્તારમાંથી ચા પીને પરત ફરી રહ્યા હતા ત્યારે બાવાની મઢી પાસે અચાનક બે બાઈક પર સવાર ૬ યુવાનો દ્વારા સમીર તેમજ તેના મિત્રો સાથેની બાઈક રોકી જય શ્રીરામ બોલવા બળજબળીપૂર્વક કહેતાં સમીર, સલમાન અને સોહેલે ના પાડતાં તેઓને ચેન, પંચ સહિતના સાધનો વડે હુમલો કરાતા માથા તેમજ કાનના ભાગે ઈજાઓ થઈ હતી અને વધુ પડતું લોહી નીકળતાં ૬ યુવાનો તેઓને ત્યાં મૂકી અને જય શ્રીરામ નહી બોલો તો જાનથી મારી નાખીશું તેવી ધમકી આપતાં મુસ્લિમ યુવાનો ગભરાય ગયા હતા અને બૂમો પાડવા લાગ્યા હતા જેથી ૬ યુવાનો પોતાની બે બાઈકો લઈ ભાગી ગયા હતા.